Тыркум щыпсэу Адыгэхэм нысашэхэр къуажэм щащ1ым нэхъ къащтэ.
 
Тыркум щыпсэу Адыгэхэр къалэхэм хэпхъауэ щыпсэу хъуащ. Я бзэ я хабзэр къалэхэм нэхъ я1эщ1эхужынк1э зэрышынэхэм къыхэк1к1э я хьэгъуэл1ыгъуэхэр къуажэхэм нэхъ щык1уэжыф гъамахуэ зыгъэпсэхугъуэм хуагъазэр.

Къуажэхэм Адыгэ хьэгъуэл1ыгъуэхэр зэрыщек1уэк1, абдеж ща1э я гуныкухэгъуэхэм теухуауэ Хуитыныгъэ радиом и микрофоным къедгъэблэгъащ, Тыркум щы1э Анзорей жылагъуэм щыщ Шыбзыхъуэ Мукремин:

Шыбзыхъуэ Мукремин: Сэ Тыркум щы1э Анзорей жылагъуэм сыщыщщ. Анзорей жылэмрэ Джылахъстнеймрэ я хабзэхэр зытохуэ. Гъэмахуэ хъуа нэужь къашэ ирагъашэми апхуэдэ дауэдапщэхэр къуажэхэмк1э къыщыдахым нэхъ къащтэ иджыпсту Адгэхэм. Къалэхэм щыпсэу хъуа щ1алэгъуалэми ди жагъуэ зэрыхъущи ди хабзэхэри ямыщ1эу къохъухэр, ар дэри къыдогуауэр. Ди ц1ык1ухэм Адыгэбзэ ямыщ1эж хъуащ, Тыркубзэк1э фэк1а псалъэфкъым. Абы папщ1э сыт щ1апхъэу щытыми тщ1эн хуейщ. Алыхьым къыдита мылкущ дибзэри ар тхъумэжын хуейщ. Улъыхъуам умыгъуэтыну хабзэ дахэ диэхэщ. Ди щ1алэгъуалэр зыхэс лъэпкъым дэплъеурэ нэхъыжьыри сытыри ямыц1ыхуж мэхъур. Хьэгъуэл1ыгъуэхэр жып1ащи, Адыгэ щалэхэм 1эмал зэриэк1э Адыгэ къашэну иужь итхэщ. Зэрыхъук1э хабзэм тетыну хуейхэщи ари гуф1эгъуэщ.

Хуитыныгъэ радио: Нысашэм деж щауэра экономи 1уэхур нэхъ зытелъыр, е нысэм и лъэныкуъэра? Ит1анэ нысашэ хьэгъуэл1ыгъуэр махуэ дапщэм зыф1эк1ырэ?

Шыбзхъуэ Мукремин: Щауэм и лъэныкуъэм нэхъ хьэлъэ телъщ, нэхъыбэ къещэху. Дыщэ 1уэхур къещэху щауэм, зыщ1эсыну унэм и хьэпшыпыр жып1эми. Нысэ лъэныкъуэми, а унэм щ1аубгъуэнумрэ хьэкъущыкъу сыт, унэр зэрагъэдахэнум иужь итщ лъэныкъуит1ыри. Нысашэр япэм нэхъ к1ыхьлъыхьт, махуэ 1эджэк1э зыхэту щытауэ ди нэхъыжьхэм жа1эж. Дэ къэтщ1эжым махуищ зэхэтт. Иджы хуэмурэ зы махуэм къехуэхыжащ. Ит1анэ зэманыри мащ1э зэрыхъуу, малъхъэтешэ, нысэ ишэхэри хуэмурэ хэк1уэдык1ыжащ. Зэрызыхэ ахэр зыщ1ыж щы1эми сэ сыхуэзэжакъым куэд лъандэрэ. Нэхъапэм малъхъэр и щыкуъадэм техьэн щхьэк1э мазих, зы илъэс дэк1ын хуейт. Иджы зы тхьэмахуэ хьэгъуэл1ыгъуэм темык1ыу нысашэм и ет1уанэ маухэм жыхуа1эм хуэду щауэр и щыкъуадэ, и щыкъуанэм тохьэ, я 1эхэм йобэури йожьэжьхэр. ‘Балайы’ жа1эри езы т1ур загъэпсэхуну нэгъуэщ1 щ1ып1э мак1уэхэр. Мыхэр ди Адыгэ хабзэм къемык1у зыгуэрщ.

Нэхъыжьхэр нэхъ зыгъэгузавэ 1уэхугъуэхэм зыри, щ1алэгъуалэм ябзэр зэра1эщ1эхужым къхэк1к1э хабзэми хуэмыныкъуэжу, езыхэри нэхъ зыхэмыхьэж нэхъ зэрымылъагъж мэхъу жа1эри аращ.

Емуз Баязыт, Хуитыныгъэ радио, Тюркие.

*сурэтым: Шыбзыхъуэ Мукренмин. Тыркум Анзорей жылагъуэ.
хабзэ къутэ хъужу схуэмыхьыххэр ресторан свадьбэращ!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!! сэ зылъэ1усхыжынщ а унэ къикъухьар, ауэ си хьэгъуэл1ыгъуэр пщ1э нэмыс си1эу дахэу, ек1уу, хабзэм тету схурыращ1!